b'\n_START_ARTICLE_\nSistem enot CGS\n_START_PARAGRAPH_\nSistem enot CGS (tudi sistem enot centimeter-gram-sekunda) je metri\xc4\x8dni sistem, ki ima za osnovne enote centimeter za dol\xc5\xbeino, gram za maso in sekundo za \xc4\x8das. Vse ostale enote v mehaniki se lahko dobijo iz teh treh osnovnih enot. Problem nastane samo, ko ho\xc4\x8demo vklju\xc4\x8diti \xc5\xa1e elektromagnetizem. Sistem CGS se je uporabljal do vpeljave metri\xc4\x8dnega sistema enot SI, ki uporablja deseti\xc5\xa1ki sistem enot.\n_START_SECTION_\nZgodovina\n_START_PARAGRAPH_\nSistem enot CGS je predlagal nem\xc5\xa1ki matematik, astronom in fizik Johann Carl Friedrich Gauss v letu 1832. V letu 1874 sta sistem raz\xc5\xa1irila na podro\xc4\x8dje elektromegnetizma \xc5\xa1kotski fizik in matematik James Clerk Maxwell (1831 \xe2\x80\x93 1879) in \xc5\xa1kotski fizik in in\xc5\xbeenir William Thomson (1824 \xe2\x80\x93 1907).'